Nicolas Watlet
Den Nicolas Hippolyte Watlet, gebuer den 13. August 1789 zu Dikrech, gestuerwen den 19. Mäerz 1868, war e lëtzebuergeschen Affekot, Riichter a Politiker.

Mat 13 Joer ass hien op d'Militärschoul vu Saint-Cyr gaangen a koum do als Sergeant-Major eraus.

Hien huet awer op seng militäresch Carrière verzicht fir zu Paräis Droit ze studéieren.

1812 gouf hien Affekot um Barreau zu Dikrech.

Vun 1830 bis 1831 war hie Member am belschen Nationalkongress (Congrès national).

Den Nicolas Watlet gouf den éischte President vum "Institut Archéologique du Luxembourg" deen den 18. August 1847 zu Arel gegrënnt gouf, an ass dat bis 1868 bliwwen.

Gebuer 1789
Lëtzebuergesch Juristen
Membere vum Congrès national
Gestuerwen 1868